[pic] | KOMISIJA EVROPSKIH SKUPNOSTI |

Bruselj, 10.8.2006

COM(2006) 450 konč.

2004/0151 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju sklepa evropskega parlamenta in sveta o izvedbi podpornega programa evropskemu avdiovizualnemu sektorju (MEDIA 2007)

2004/0151 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju sklepa evropskega parlamenta in sveta o izvedbi podpornega programa evropskemu avdiovizualnemu sektorju (MEDIA 2007)

1. OZADJE

Datum, ko je bil predlog poslan Evropskemu parlamentu in Svetu (dokument KOM(2004) 470 končno – 2004/0151 (COD)): | 15. julij 2004. |

Datum mnenja Evropskega ekonomsko-socialnega odbora: | 6. april 2005. |

Datum mnenja Odbora regij | 23. februar 2005. |

Datum mnenja Evropskega parlamenta, prva obravnava: | 25. oktober 2005. |

Datum sprejetja skupnega stališča: | 24. julij 2006 |

2. CILJ PREDLOGA KOMISIJE

Predlog Komisije je vzpostavitev evropskega podpornega programa MEDIA 2007, ki nadaljuje sedanja programa MEDIA Plus in MEDIA-Programi usposabljanja s predlaganim proračunom v višini 1,055 milijarde eurov. Njegovi glavni cilji so: ohranjanje in spodbujanje evropske kulturne raznolikosti ter kinematografske/avdiovizualne dediščine, zagotavljanje javnega dostopa do te dediščine in spodbujanje dialoga med kulturami; povečevanje kroženja evropskih filmov in drugih avdiovizualnih produkcij znotraj in zunaj EU ter krepitev komercialne uspešnosti evropskega avdiovizualnega sektorja v odprtem in konkurenčnem tržnem okviru.

3. PRIPOMBE NA SKUPNO STALIŠČE

3.1. Splošne pripombe

Komisija ugotavlja, da je Svet soglasno dosegel dogovor. Skupno stališče Sveta se v bistvu strinja s spremembami, ki jih je sprejel Parlament. Predlaga nekaj sprememb izvirnega predloga Komisije, vključno s spremembo zneska proračuna programa.

3.2. Odgovor na spremembe Parlamenta, sprejete na prvi obravnavi

Komisija je povsem sprejela večino sprememb Parlamenta: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 in 75.

Komisija je načeloma ali delno sprejela naslednje spremembe: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 in 77.

Skupno stališče vključuje vse spremembe, ki jih je sprejela Komisija.

Komisija je zavrnila naslednje spremembe: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 in 83. Nekatere izmed teh sprememb so presegale cilje programa Media 2007 ali področje uporabe programa; druge so zadevale ukrepe in cilje, ki jih program že zajema. Nekatere spremembe niso bile sprejemljive, ker ne bi pripomogle, da bi se zmanjšalo neravnovesje na evropskem avdiovizualnem trgu med državami članicami z nizko stopnjo produkcijskih zmogljivosti in državami članicami z visoko stopnjo produkcijskih zmogljivosti. Nazadnje Komisija ni mogla sprejeti sprememb, ki so zadevale Pogodbo o Ustavi, ali sprememb o možnosti odprtja programa za tretje države.

3.3. Nove določbe, ki jih je sprejel Svet

Svet je v svojem skupnem stališču sprejel nekaj manjših sprememb, ki se Komisiji zdijo sprejemljive.

Kar zadeva predlog Komisije, sta dve bistveni razliki: določbe o komitologiji, ki so nadaljevanje ukrepov Odbora, ki se izvajajo v okviru sedanjega programa MEDIA.

Edini drugi novi element razen proračuna, za katerega Svet predlaga, da naj bi znašal 671 milijonov eurov (v vrednosti v cenah iz leta 2004), in izhaja iz sporazuma o finančnih perspektivah za obdobje 2007-2013, je vključitev okvirne razčlenitve v Prilogo v skladu s predhodnim sklepom o programu MEDIA Plus.

4. SKLEP

Komisija meni, da skupno stališče Sveta ne spreminja bistveno ciljev in področja uporabe predloga Komisije.